suvine jalgpallur    Jalgpall sai peale suvist MM Madise suureks  lemmikuks. Nii palju kui see piraatide, politseinike ja rüütlite kõrvalt võimalik on. Ning muidugi tahab Madis saada nüüd jalgpalluriks (kohati muidugi ka somaalia piraadiks, politseinikuks või näiteks kummituseks) ning nõuab, et viidagu ta trenni. See viimine pole aga siiani väga klappinud. Aga ega tark ei torma. Nüüd tuuakse jalkatrenn suisa meie lasteaeda, kodust paarisaja meetri kaugusele! Palli taotakse peale päevaund ja väikest ampsu. Ideaalne. Madis läks uudist kuuldes muidugi üle kere higiseks ja  jääb ilmselt selliseks kuni vaimustub mõnest uuest asjast. "Loore!! Kas sa kuulsid, et venna läheb jalkatrenni!" seletas ta õhtul õele korduvalt. Loore suhtub asjasse tavapäraselt. Temal on ikka hea meel.